**შენობა-ნაგებობებთან დაკავშირებული სტანდარტი (დანართი #4)**

**(ძირითადი კრიტერიუმები)**

**1) ნაგებობის ადგილმდებარეობა და განთავსება განაშენიანებაში**

რამდენად დაცულია სოფლის ტრადიციული განაშენიანება? (საცხოვრებელი სახლების და სამეუნრეო ნაგებობების განლაგება) [სოფლის გარეთ დაგეგმილი ნაგებობების შემთხვევაში რამდენად შენარჩუნებულია ლანდშაფტის ბუნებრივი დომინანტები]

* *ნაგებობის კოორდინატები სატელიტურ რუკაზე, სიმაღლე ზღვის დონიდან + განთავსების სიტყვიერი აღწერა*
* ზედხედის ფოტო Google რუკიდან. ზედხედის ფოტოზე უხეშად მოხაზეთ შენობის სქემა და მიუთითეთ რომელია მასზე მიმბული ეზო/ტერიტორია.
* იმ ტერიტორიის შემოგარენის ფოტოები, სადაც შენობა უნდა აშენდეს (გარკვევით ჩანდეს რა შენობა ნაგებობებია მეზობლად).
* განთავსების სიტყვიერი აღწერა - ანუ რა ტიპის შენობა უნდა აშენდეს, რა ფუნქციით

**2) ნაგებობის გაბარიტები**

რამდენად დაცულია კონკრეტული სოფლისთვის დამახასიათებელი გაბარიტები [ორჯერ არ უნდა იყოს გადაჭარბებული არც ფართობი, არც სიმაღლე]

* *გენგეგმის მარტივი მონახაზი + ნაგებობის ზომების (სიმაღლის, განაშენიანების ფართის აღწერის ჩათვლით)*

**3) სამშენებლო და მოსაპირკეთებელი მასალები**

რამდენად არის გამოყენებული ტრადიციული მასალები (ქვის, ხის მასალა), მოპირკეთების შემთხვევაში მაინც

* *ფასადის მარტივი მონახაზი მასალების მითითებით + მასალების სიტყვიერი აღწერა*

**-** უნდა იყოს ადგილობრივი ტრადიციული ქვის მასალით (რიყის, სიპი, კლდის, ხე ელემენტებად)

- ან გარე მოპირკეთება უნდა მოხდეს ადგილობრივი ტრადიციული ქვის მსგავსი ფილით (ხელოვნური საიმიტაციო ან ბუნებრივი ქვის ფილით)

- ან ნებისმიერი ისეთი მასალა რომელიც ვიზუალურად მიახლოებულია ტრადიციულ მასალებთან.

სახურავი:

-მასალა არ უნდა იყოს ამოვარდნილი საერთო ვიზუალიდან. არ უნდა იყოს ძალიან მყვირალა და თვალშისაცემი მასალა/ფერი. მისასალმებელია ადგილობრივი ტრადიციული ბანის სტილი.

**4) სამშენებლო და მოსაპირკეთებელი მასალები**

რამდენად არის გამოყენებული ცალკეული ტრადიციული სამშენებლო ელემენტები? [მაგ. სახურავის ფორმა და გადახურვის გარე ფენის მასალა და წესი; ბოძები, ერდო და სხვა ხის ელემენტები; ფანჯრების და კარის ფორმა და მისთ.]

* *ცალკეული ელემენტების მოკლე ნახაზი (ჩანახატი) მოკლე სიტყვიერი აღწერით*

-შიდა ოთახების კედლების და ჭერის მოპირკეთების/გარემონტების დროს გამოყენებული უნდა იყოს ელემენტები ადგილობრივი მასალის (ქვა, ხის ბოძები, ადგილობრივი სტილის კარები, ფანჯრები და ასე შემდეგ).

**5) ენერგო-ეფექტურობა**

რამდენად არის გათვალისწინებული ნაგებობის ენერგეტიკული ეფექტურობა (დათბუნება თუ სხვა გადაწყვეტილება)

* *გადაწყვეტილების სიტყვიერი აღწერა*

-აღგვიწერეთ თუ ითვალისწინებთ ენერგო-ეფექტურ მასალას და რა სახით.

**6) ნარჩენების მართვა**

რამდენად არის გათვალისწინებული ჰიგიენური წესები და როგორია ნარჩენების მოპყრობა (სამზარეულოში, აბაზანა-ტუალეტში)

* *გადაწყვეტილების სიტყვიერი აღწერა*

-აღწერეთ რა სახის ნარჩენები გექნებათ და როგორ მოხდება მათი მართვა (კანალიზაცია, ნაგვის გატანა, სხვა რაიმე სახის ნარჩენები).